Chili-aardbewing: Tsoenami-waarskuwing; gevangenes ontsnapGrafika: abcnews.go.com ‘n Video van die tsoenami-alarm volg onderaan die berig. Meer as 300 gevangenes het uit ŉ vrouetronk in Chili ontsnap te midde van ŉ tsoenami-waarskuwing wat ná ŉ groot aardbewing uitgereik is. “Ongeveer 100 spesialemag-lede is na die gebied gestuur,” het Rodrigo Penailillo, minister van binnelandse sake, Dinsdag gesê. Hy kon nie bevestig hoe hulle ontsnap het nie. ŉ Aardbewing wat 8.2 op die momentmagnitudeskaal gemeet het, het Chili om 20:46 (2346 GMT) getref. ŉ Tsoenami-waarskuwing is uitgereik en talle mense is ontruim. Minstens vyf mense is reeds dood aangemeld. “Die slagoffers sluit vier mans en ŉ vrou van Iquique en Alto Hospicio in,” het Penailillo bygevoeg. Hy sê die persone is of dood weens ŉ hartaanval of is onder die puin verbrysel. Penailillo het gesê hy het nog nie bevestiging ontvang oor plundery in Iquique nie. Bewerings van plundery doen op sosiale media die ronde. -SAPA